בשנים האחרונות עלתה בעולם בכלל, ובישראל בפרט, המודעות למאבק בתופעת השמנת יתר ועודף משקל. ארגון הבריאות העולמי אף הכריז ב-1998 שהשמנת יתר היא המגיפה הגדולה ביותר שצפויה לעולם במאה ה-21 על מנת לעודד את המאבק בה.
כחלק מן המאבק במגיפה, ממשלות יצרו תוכניות חינוכיות לתזונה נכונה אצל ילדים ובני נוער. הן מונעות פרסום חטיפים וממתקים בעת שידור תוכניות ילדים ופועלות לעידוד צריכת מזון בריא יותר. אך הסיבות להשמנת יתר או עודף משקל אינן רק צריכת מזון משמין ולא בריא, אלא לעיתים קרובות הן נובעות מסיבות אחרות, משפחתיות, נפשיות, בריאותיות ואחרות.
הנסיבות המשפחתיות, אשר גורמות לעודף משקל או השמנת יתר בקרב בני משפחה, מתחילות כבר בגורמים התורשתיים. ילדים מקבלים את מבנה הגוף של הוריהם, כולל פיזור רקמות השומן בגופם. אם הוריהם סובלים מנטייה להשמין אזי שגם הם יקבלו זאת מהם. על כן, ילדים נאלצים להתמודד עם הבעיה כבר מגיל צעיר. הנסיבות המשפחתיות אינן רק תורשתיות, אלא גם חוסר תשומת לב של ההורים למזון שילדיהם צורכים, חוסר חינוך לתזונה נכונה, מסורות משפחתיות של ארוחות גדולות ומשמינות, וחוסר הקפדה מצד ההורים על פעילות ספורטיבית של הילדים. כל אלה יביאו את הילד לסבול מעודף משקל או השמנת יתר, איתם ייאלץ להתמודד בעתיד.
הנסיבות הנפשיות אשר גורמות להיווצרות עודף משקל כוללות מספר גורמים. זה יכול להיגרם כתוצאה משינה לא סדירה עקב לחצים או מתח, מה שגורם לצבירת שומן במקומות לא נכונים בגוף. מתח מסיבות שונות, כמו לחץ בעבודה, מערכת יחסים לא תקינה, נסיבות כלכליות קשות ועוד. מצבי לחץ ומתח גורמים לגוף להאט את חילוף החומרים שלו ולפזר הורמונים אשר גורמים להשמנה. נוסף לכך, לא מעט אנשים משתמשים באוכל כפתרון אל מול הבעיות שלהם במקום בכלים מקצועיים.
הנסיבות הרפואיות שגורמות לתוצאה של עודף משקל יכולות להיווצר הן מנטילת תרופות לא מפוקחת, שגורמת להשמנה, או ממצבים פיזיולוגיים שגורמים להשמנה. למשל, תת פעילות של בלוטת התריס או מחסור בהורמונים.
נסיבות נוספות שגורמות להשמנה הן, גיל וחוסר בפעילות ספורטיבית. כאשר אנשים מזדקנים קיימת אצלם האטה בחילוף חומרים ושומן מתחיל להצטבר בגוף. התופעה מוכרת במיוחד אצל נשים, אשר מגיעות לגיל המעבר ומאבדות את הורמון האסטרוגן, מה שגורם לאגירת שומן בבטן (במקום בו ההורמון היה קודם לכן). כידוע, פעילות ספורטיבית גורמת לשריפת חומרי המזון מהגוף כאשר לא עורכים פעילות ספורטיבית, אזי שאותם חומרי מזון מצטברים בגוף ולא יוצאים ממנו. הנסיבות של גיל וחוסר פעילות ספורטיבית קשורות זו בזו, שכן מי שאיננו החל בפעילות ספורטיבית בגיל צעיר יתקשה להתחיל בה בגיל מבוגר, מה שיקשה עליו להתמודד עם עודף משקל שנוצר אצלו.
אז אומנם הגורם מספר אחד להשמנת יתר הוא צריכת מזון משמין, לא בריא ובאופן לא מבוקר. אך על מנת להימנע מהשמנת יתר לא מספיק רק לשמור שהגוף יצרך מזון בצורה נכונה, אלא יש להקפיד על 8 שעות שינה, ארוחות מסודרות, חינוך לפעילות ספורטיבית ותזונה נכונה עוד מגיל צעיר, נטילת תרופות בצורה מפוקחת והרגעת הגוף והנפש בדרכים טבעיות.